เรื่องร้องเรียน (ถนน,ป้าย,ทางเท้า) วันที่ 2023-04-03 08:18:33 — แขวงบ้านช่างหล่อ เขตบางกอกน้อย กรุงเทพมหานคร
การกว้านซื้อที่ดินของผู้ประกอบการต่างๆ เพื่อรวมที่ดินสร้างคอนโด สร้างห้างสรรพสินค้า สร้างสิ่งก่อสร้างต่างๆ ปัจจุบันก็เห็นได้ทั่วไปในกรุงเทพมหานครนะครับ แต่ผมสงสัยนิดเดียวว่า ถนนในซอยต่างๆ ที่เคยใช้สัญจรร่วมกันของประชาชน คนในซอย และคนนอกซอย ที่ใช้ทางเกิน 10 ปี ร่วมกัน ทางนั้นจะตกเป็นที่ภาระจำยอม หรือตกเป็นทางสาธารณะแล้วหรือไม่ หรือมีการบันทึกว่ามีการมอบให้รัฐ อาทิ มอบให้กรุงเทพมหานคร แล้วทำป้ายซอย มีการทำถนน ซ่อมทำถนน ทำทางเท้า ปักป้ายในซอยต่างๆ เหล่านี้ ไปแล้ว แล้วอยู่ๆ มีการซื้อที่ดิน แล้วฮุบหรือรื้อเอาถนนหนทาง ทางเท้า เสา ป้ายต่างๆ ที่เป็นของทางราชการ ของสาธารณะได้หรือครับ รบกวนตอบให้ประชาชนกระจ่างด้วยครับ อย่างเช่น ในภาพ เป็น ซอยวังหลัง 12 แขวงบ้านช่างหล่อ เขตบางกอกน้อย กรุงเทพมหานคร เหลือแต่ป้ายซอย ส่วนสภาพของซอย ถูกปิดกั้นเป็นพื้นที่ก่อสร้างไปแล้ว ภาพนี้ถ่ายเมื่อ 2 เม.ย. 66 เป็นต้น